सेतोपाटी संवाददाता, काठमाडौं, वैशाख २६ - नेपाल विद्युत प्राधिकरणका प्रबन्ध निर्देशक कुलमान घिसिङले प्राधिकरणले एलइडी बल्ब(लिड) खरिद गर्दा नेपालमा बल्ब बेचिरहेका व्यापारीहरुलाई कुनै पनि असर नगर्ने बताएका छन्। प्राधिकरणले ब्यापार गर्नको लागि नभई बजारबाट एकैपटक पुराना सिएफल बल्ब विस्थापित गर्न एकपटकको लागि हस्तक्षेपमात्र गर्ने भएकोले व्यावसायीहरुलाई आतंकित नहुन आग्रह गरेका छन्।
